Katherine Hillard

Katherine "Kat" Hillard on kuvitteellinen henkilö Power Rangers -universumissa. Katherine toimi toisena vaaleanpunaisena rangerina ja vaaleanpunaisena ninja rangerina televisiosarjassa Mighty Morphin Power Rangers sarjan kolmannella tuotantokaudella. Hän oli yksi päähenkilöistä myös kolmessa sen jälkeisessä sarjassa Mighty Morphin Alien Rangers, Power Rangers Zeo ja Power Rangers Turbo.Power Rangers -televisiosarjan viralliset sivut (MMPR)  Lisätty 20.11.2012Power Rangers -televisiosarjan viralliset sivut (Zeo)  Lisätty 20.11.2012Power Rangers -televisiosarjan viralliset sivut (Turbo)  Lisätty 20.11.2012, joista viimeisessä hän luovutti vaaleanpunaisen turbo rangerin voimansa seuraajalleen. Katherinea näytteli lähes aina australian-amerikkalainen näyttelijä Catherine Sutherland, mutta ajoittain myös Julia Jordan tilanteissa, joissa kuvattiin nuorta Katherinea. Tällainen tilanne oli muun muassa minisarjassa Mighty Morphin Alien Rangers. 

Katherine oli Power Rangers -televisiosarjan historiassa toinen hahmo, jota esitti muualla kuin Yhdysvalloissa syntynyt näyttelijä. Ensimmäinen oli ollut amerikanvietnamilainen näyttelijä Thuy Trang, joka oli aiemmin näytellyt hahmoa Trini Kwan. Katherine oli kotoisin Australiasta. Seuraava Australiasta kotoisin ollut ranger oli Vihreä Mystic Ranger Xander Bly sarjassa Power Rangers Mystic Force. 

Myöhemmin myös sarjassa Power Rangers S.P.D. olleen Katherine Manxin lempinimi oli "Kat". 

Hahmon historia
 Mighty Morphin Power Rangers 
Katherine oli aiemmin lupaava uimahyppääjä, joka oli kuitenkin luopunut unelmastaan päästä lajin huipulle kilpailussa sattuneen tapaturman jälkeen.Mighty Morphin Power Rangers: 3. tuotantokausi; "A Different Shade of Pink II" Katherine oli muuttanut Surrey Hillsistä, Australiasta perheensä mukana Angel Groveen, kun hänen isänsä sai sinne siirron. Muuton jälkeen Rita Repulsa muutti hänet pahaksi vakoojakseen ja antoi hänelle pahoja voimia ja kyvyn muuttua kissaksi. Myöhemmin nähdystä Katherinen takaumasta selvisi, että Rita oli houkutellut Katherinen ansaan tengasoturin avulla, joka oli naamioituneena teinipojaksi. Poika oli houkutellut Katherinen puistossa syrjäiseen kohtaan, jossa Rita oli laittanut Katherinen pahan loitsunsa alaiseksi.Mighty Morphin Power Rangers: 3. tuotantokausi; "A Different Shade of Pink I" 

Sen jälkeen Katherine antoi Kimberly Hartin ja Aisha Campbellin löytää hänet puistosta kissana, jotta he ottaisivat hänet hoitoonsa.Mighty Morphin Power Rangers: 3. tuotantokausi; "A Ranger Catastrophe I" Hän oli saanut tehtävän vakoilla rangereiden arkea ja kerätä tietoa heistä Ritalle. Katherinella oli aluksi myös taito muuttua Katastrophe-hirviöksi, mutta hänen hirviömuotonsa kuitenkin tuhoutui Ninjorin ja Ninja Mega Falconzordin voimasta. Katherinen hirviömuodon tuhoutumisesta huolimatta Katherine pysyi yhä Ritan lumouksen alaisena.Mighty Morphin Power Rangers: 3. tuotantokausi; "A Ranger Catastrophe II" 

Myöhemmin Katherine onnistui varastamaan Kimberlyn ninjakolikon. Kun ninjakolikko oli pahoissa käsissä, Kimberly meni todella heikkoon kuntoon. Kolikon avulla Katherine pääsi myös tunkeutumaan Tommy Oliverin ohjaamaan Falconzordiin, jonka hän siten kaappasi Zeddille. Falconzordin menetys teki myös muut rangereiden Ninjazordit toimintakyvyttömiksi. Myöhemmin Katherine esitti joutuneensa tengasoturien hyökkäyksen kohteeksi ja sai houkuteltua Kimberlyn ansaan. Kimberly joutui Zeddin vangiksi, jonka avulla Zeddillä oli tarkoitus saada rangerit ohjaamaan hänen omia Shogunzordejaan ja tuhoamaan niillä maailma.Mighty Morphin Power Rangers: 3. tuotantokausi; "Changing of the Zords I-III"

Myöhemmin Kimberly putosi taisteluiden ja telinevoimisteluharjoitusten uuvuttamana alas voimistelutelineeltä, kun hän oli saanut luvan jäädä yksin harjoittelemaan nuorisokeskukselle paikan sulkemisajan jälkeen. Katherine oli onneksi vakoilemassa häntä ja soitti hätäkeskukseen. Hän tunsi olleensa vastuussa ja syyllinen tapahtuneeseen. Tapaus vapautti Katherinen myös lopulta Ritan lumouksesta. Hän halusi hyvittää aiemmin tekemänsä pahat teot ja luovutti itsensä Ritalle ja Zeddille, koska luuli heidän vapauttavan häntä vastaan heidän aiemmin vangitseman Ninjorin. Katherine joutui tyrmään, mutta hän onnistui huijaamaan vartiossa ollutta Rito Revoltoa ja sai hänet nukahtamaan. Katherine hankki sen jälkeen pahana varastamansa vaaleanpunaisen ninjakolikon takaisin ja sen avulla Alpha 5 pystyi siirtämään hänet turvaan. Katherine antoi ninjakolikon takaisin Kimberlylle. Pian Kimberly sai kuitenkin mahdollisuuden toteuttaa pitkäaikaisen unelmansa telinevoimistelua koskien ja päätti lähteä Floridaan harjoittelemaan telinevoimistelua ammattilaisvalmentajan kanssa kansainvälisiä kilpailuja varten. Kimberly valitsi Katherinen seuraajakseen ja hänestä tuli siten toinen Vaaleanpunainen Power Ranger ja toinen Vaaleanpunainen Ninja Ranger. Hän myös ohjasi Crane Ninjazordia ja yhdessä Tommyn kanssa Valkoista Shogunzordia.Mighty Morphin Power Rangers: 3. tuotantokausi; "A Different Shade of Pink III"

Aluksi Katherine kuuli välillä päässään Ritan ajatuksia, kun hän kärsi Ritan loitsun jälkivaikutuksista.Mighty Morphin Power Rangers: 3. tuotantokausi; "Rita's Pita" Katherine sopeutui nopeasti myös uuteen tehtäväänsä Power Rangerina ja muut rangerit ottivat hänet lämpimästi vastaan. Katherine ja Aisha muun muassa opettivat Katherinen tädin Kelly-simpanssille viittomakieltäMighty Morphin Power Rangers: 3. tuotantokausi; "A Chimp in Charge" ja valmistelivat yhteisen lauluesityksen lukioonsa.Mighty Morphin Power Rangers: 3. tuotantokausi; "The Sound of Dischordia" Katherine sai myös Angel Groven kaupunginjohtajalta palkinnon hänen saavutuksistaan kodittomien hyväksi, sillä Katherine rakensi eräälle tontille ystäviensä kanssa kodittomille turvapaikan.Mighty Morphin Power Rangers: 3. tuotantokausi; "Another Brick in the Wall" Kun Ritan ja Riton paha isä Master Vile saapui vierailulle kuupalatsiin etsimään voimakasta Zeokristallia onnistuivat rangerit saamaan sen aluksi itselleen. Varmistaakseen ettei Master Vile saisi Zeokristallia haltuunsa rangerit hajottivat sen viideksi pienemmäksi kristalliksi ja lähettivät syntyneet palaset eri aikakausille eri puolille maailmaa.Mighty Morphin Power Rangers: 3. tuotantokausi; "Master Vile and the Metallic Armor I-III"

 Mighty Morphin Alien Rangers 
Mighty Morphin Power Rangersin viimeisessä jaksossa Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan.Mighty Morphin Power Rangers: 3. tuotantokausi; "Rangers in Reverse" Sen vuoksi minisarjassa Mighty Morphin Alien Rangers Maata puolustamaan kutsuttiin hetkeksi Aquitar-planeetan Power Rangerit.Mighty Morphin Alien Rangers: Jaksot 1-2; "Alien Rangers of Aquitar I-II" Myöhemmin Billy Cranston rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä.Mighty Morphin Alien Rangers: Jakso 3; "Climb Every Fountain" Koska Katherinen ninjakolikko oli siten tuhoutunut lähti nuori Katherine etsimään portaalin läpi yhtä Zeokristallin palasista.Mighty Morphin Alien Rangers: Jakso 6; "Water You Thinking?" Katherinen tutkimusmatka johti hänet Australiaan, jossa hänen avuliaisuuttaan testattiin. Testissään hän joutui todistamaan olleensa epäitsekäs auttamalla eksynyttä vanhaa naista löytämään kotiinsa. Antamastaan avusta hänet palkittiin Zeokristallin palasella.Mighty Morphin Alien Rangers: Jakso 8; "Sowing the Seas of Evil"

 Power Rangers Zeo 
Televisiosarjan Power Rangers Zeo alussa Katherinesta tuli Zeokristallin antamilla voimilla Zeo Ranger I.Power Rangers Zeo: Jakso 2; "A Zeo Beginning II" Hän ohjasi uutena zordinaan hieman Moai-kivipatsasta muistuttanutta Zeozord I:tä.Power Rangers Zeo: Jakso 3; "The Shooting Star" Hänen zordinsa antoi myös Zeo Megazordille kyvyn käyttää taistelukypärää nimeltä Zeo I Battle Helmet: Zeo Cannon Power.Power Rangers Zeo: Jakso 4; "Target Rangers" Myöhemmin Katherine sai vielä käyttöönsä humanoidirobottia muistuttaneen Super Zeo Zord I:n.Power Rangers Zeo: Jakso 34; "A Golden Homecoming" Hän toivotti uutena keltaisena rangerina ryhmään liittyneen Tanya Sloanin lämpimästi tervetulleeksi ja auttoi häntä ilmoittautumaan Angel Groven lukioon. Lisäksi hän kutsui Tanyan luokseen asumaan kunnes Tanya myöhemmin löysi kadonneet vanhempansa.Power Rangers Zeo: Jakso 38; "The Lore of Auric" Katherine todisti Zeon aikana olleensa taitava useilla eri osa-alueilla. Hän muun muassa hoiti Tommyn kanssa kerran ystävänsä lasta,Power Rangers Zeo: Jakso 5; "For Cryin' Out Loud" koulutti Smokey nimistä koiraa pelastus- ja paikannuskoiraksiPower Rangers Zeo: Jakso 7; "Every Dog Has His Day" ja oli myös taitava lainelautailija.Power Rangers Zeo: Jakso 29; "Oily to Bed, Oily to Rise" Hänen tärkein harrastuksensa oli kuitenkin baletti ja hän järjestikin välillä balettiesityksiä ja piti balettitunteja.Power Rangers Zeo: Jakso 39; "The Ranger Who Came in from the Gold"Power Rangers Zeo: Jakso 49; "Hawaii Zeo" 

Sarjan aikana Katherine ja Billy lähtivät Tommyn kanssa myös laskettelulomalle piristääkseen häntä, sillä Tommy erosi pitkäaikaisesta ihastuksestaan Kimberlystä. Laskettelukeskuksessa Tommy tapasi lumilautailun mestarin Heather Thompsonin, joka ihastui häneen. Tommy joutui kuitenkin jatkuvasti poistumaan Heatherin seurasta taisteluihin Machine Empireä vastaan ja lopulta Heather sai tarpeekseen Tommyn katoamisista.Power Rangers Zeo: Jaksot 15-17; "There's No Business Than Snow Business I-III" Sen jälkeen Katherine ja Tommy alkoivat hiljalleen kiinnostua toisistaan ja lopulta he myös aloittivat seurustelun. Heidän ensimmäiset treffinsä olivat Ernien rantaklubilla järjestyissä Havaiji-teemaisissa juhlissa, mutta Machine Empiren Cog-rivisotilaat kuitenkin pilasivat juhlat. Sen jälkeen he päättivät mennä vain katsomaan elokuvaa yhdessä. 

Myöhemmin Machine Empiren johtoon pyrkinyt Prince Gasket kaappasi ja aivopesi Tommyn luulemaan itseään Machine Empiren kuninkaaksi ja pitämään muita rangereita vihollisinaan. Zeo Rangerit onnistuivat palauttamaan hänen muistinsa, kun Katherine poistui rangerasustaan rangereista ensimmäisenä ja osoitti hänelle siten etteivät he olleet häntä vastaan.Power Rangers Zeo: Jakso 41; "Where in the World is Zeo Ranger 5?"Power Rangers Zeo: Jaksot 42-43; "King for a Day I-II"

Prince Gasketin vaimo Archerina oli kateellinen Katherinelle. Etsivä Stonen järjestämien hyväntekeväisyysjuhlien aikana Archerina vangitsi muut rangerit ja haastoi Katherinen kaksintaisteluun. Vapauttaakseen ystävänsä Katherine suostui, mutta joutui taistelussa myös Prince Gasketin ja hänen robottihirviönsä hyökkäyksen kohteeksi. Katkerinen avuksi saapui kuitenkin Auric the Conqueror.Power Rangers Zeo: Jakso 45; "A Mystery to Me"

 Power Rangers turbovaihteella 
Elokuvassa Power Rangers turbovaihteella Katherine ja Tommy lähtivät etsimään Afrikan viidakosta ystävällistä velhoa Lerigotia, jonne Alpha 5 oli havainnut hänen laskeutuneen. Lerigot oli saapunut Maahan pyytämään apua Zordonilta ja Alphalta, koska ilkeä avaruusmerirosvo Divatox jahtasi häntä. Viidakossa pytonkäärme melkein hyökkäsi Katherinen kimppuun, mutta Tommy onnistui saamaan sen maahan. Käärmeestä johtuen Katherine kuitenkin putosi jyrkänteeltä koskeen ja yritti pudotessaan muuntautua Vaaleanpunaiseksi Zeo Rangeriksi. Hän osui veteen ennen kuin muuntautuminen oli valmis ja se kumoutui. Samalla hän löi jalkansa vedessä olleeseen kiveen. Tommy onnistui pelastamaan Katherinen virrasta ja he löysivät Lerigotin, joka paransi Katherinen jalan.

Kun rangereille selvisi Divatoxin suunnittelevan voimakkaan Maligore-hirviön herättämistä ja sen kanssa avioliiton solmimista, Katherine sai muiden rangereiden kanssa käyttöönsä uudet turbovoimat, joilla hänestä tuli Vaaleanpunainen Turbo Ranger. Lisäksi hän sai uudeksi zordikseen Wind Chaser Turbozordin. Katherine seurasi muiden rangereiden mukana Divatoxia myyttiselle Muranthias-saarelle, jolla Maligore asui. Saarella rangerit onnistuivat pilaamaan Divatoxin suunnitelmat, kun he tuhosivat Maligoren uudella Turbo Megazordillaan.Power Rangers turbovaihteella

 Tulevaisuus 
Televisiosarjan Power Rangers Zeo joulujaksossa paljon vanhempi Katherine nähtiin yhdessä vanhan Tommyn kanssa. Tommy kertoi lapsenlapselleen jouluseikkailusta, jonka hän ja muut zeorangerit olivat jakaneet yhdessä vuosia aiemmin. Jakson perusteella Katherine oli myös naimisissa Tommyn kanssa. Lapsenlapsen vanhempi veli saapui lopulta hakemaan veljeään, mutta vierailu jäi hänen kommunikaattorin soitua lyhyeksi. Sillä vihjattiin, että myös heidän lapsenlapsensa oli Power Ranger. Hän kysyi voisiko Katherine ja Tommy huolehtia hänen nuoremmasta veljestään vielä hetken ajan hänen paluuseensa asti.Power Rangers Zeo: Jakso 32; "A Season to Remember"

Lähteet

Aiheesta muualla
 Power Rangersin viralliset sivut 
 Katherine Hillard rangercentral.comissa (MMPR) 
 Katherine Hillard rangercentral.comissa (Zeo) 
 Katherine Hillard rangercentral.comissa (Turbo) 

Luokka:Power Rangersin hahmot
Luokka:Mighty Morphin Power Rangers
Luokka:Power Rangers Zeo
Luokka:Power Rangers Turbo
Luokka:Televisiohahmot